**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2015. gada 12. oktobra sēdes lēmumu (protokols Nr. 9) un 2015. gada 9. novembra sēdes lēmumu (protokols Nr. 10). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome izskatīja un atbalstīja ierosinājumus par Ministru kabineta Atzinības raksta piešķiršanu: 1. Ārstam, sabiedriskajam un kultūras darbiniekam, dziesmu vārdu autoram ilggadējam Amerikas Rietumkrasta Dziesmu svētku organizētājam, Triju Zvaigžņu ordeņa kavalierim **Andrim Ritmanim** par mūža ieguldījumu Dziesmu un deju svētku tradīcijas uzturēšanā saglabāšanā un tālāknodošanā latviešiem ārvalstīs (Kultūras ministrijas 2015. gada 28. septembra vēstule Nr. 3.1.1-4/2627);2. Valsts sociālās aprūpes centra “Latgale” filiāles “Kalupe” sociālās nodaļas vadītājai **Valentīnai Melānei** par mūža ieguldījumu darbā ar personām ar funkcionāliem traucējumiem (Labklājības ministrijas 2015. gada 21. septembra vēstule Nr. 23.1-1-06/57);3. Latvijas Universitātes rektora vietniecei infrastruktūras attīstības jautājumos **Kitijai Gruškevicai** par nozīmīgu ieguldījumu Latvijas izglītības un zinātnes infrastruktūras modernizēšanā un attīstībā atbilstoši augstākajiem pasaules standartiem (Izglītības un zinātnes ministrijas 2015. gada 5. oktobra vēstule Nr. 01-05/4127);4. Finanšu ministrijas Finanšu vadības un metodoloģijas departamenta vecākajam ekspertam budžeta jautājumos **Jānim Šintam** par nozīmīgu ieguldījumu Latvijas valsts budžeta procesa pilnveidošanā un inovatīvu risinājumu pašvaldību finanšu izlīdzināšanas sistēmas izstrādē (Finanšu ministrijas 2015. gada 30. septembra vēstule Nr. 10-VK/5194 un 2015. gada 27. oktobra vēstule Nr. 10-VK/5662);5. Ārkārtējai un pilnvarotajai vēstniecei un pastāvīgajai pārstāvei Eiropas Savienībā **Ilzei Juhansonei** par nozīmīgu ieguldījumu, nodrošinot veiksmīgu Latvijas prezidentūru Eiropas Savienības Padomē (Ministru prezidenta 2015. gada 6. novembra vēstule Nr.1.1.2/71). Apbalvošanas padome izskatīja ierosinājumus par Ministru kabineta balvas piešķiršanu un nolēma ieteikt –piešķirt Ministru kabineta Atzinības rakstu: 1. Finanšu ministrijas Fiskālās politikas departamenta direktora vietniekam, Ekonomisko un finanšu lietu nodaļas vadītājam **Mihailam Kozlovam** par nozīmīgu ieguldījumu Eiropas Stratēģiskā investīciju fonda tiesiskā regulējuma apstiprināšanā Latvijas prezidentūras laikā Eiropas Savienības Padomē, Prezidentūras mērķu sasniegšanā ekonomiskajos un finanšu jautājumos (Finanšu ministrijas 2015. gada 2. jūlija vēstule Nr. 10-15/3553 un 2015. gada 23. septembra vēstule Nr. 10-15/5030);2. Aktierim **Ģirtam Jakovļevam** par mūža ieguldījumu Latvijas teātra un kino mākslā, ar izcilu aktiermeistarību atveidojot lomas uz Latvijas Nacionālā teātra skatuves un kinofilmās (Kultūras ministrijas 2015. gada 21. septembra vēstule Nr. 3.1.1-4/2573);3. Dzejniekam **Jānim Rokpelnim** par mūža ieguldījumu Latvijas literatūrā, radot izcilus literāri spilgtus darbus dzejā un prozā, kā arī ar savām recenzijām veicinot jauno autoru daiļrades attīstību Kultūras ministrijas 2015. gada 21. septembra vēstule Nr. 3.1.1-4/2571);4. Latgales Lauksaimniecības zinātnes centra direktorei Lauksaimniecības doktorei **Venerandai Stramkalei** par nozīmīgu ieguldījumu Latvijas lauksaimniecības zinātnē un izglītībā, kā arī Latgales novada augkopības nozares attīstībā (Latvijas Agronomu biedrības Balvu nodaļas 2014. gada 5. decembra vēstule Nr. 6 un Zemkopības ministrijas 2015. gada 25. septembra vēstule Nr. 7.3-23/92/2015-IP);5. Agronomam **Valdim Dzenim** par nozīmīgu ieguldījumu lauksaimniecības nozares attīstībā (Lauksaimnieku organizāciju sadarbības padomes 2015.gada 23.septembra vēstule Nr.111 un Zemkopības ministrijas 2015. gada 9. oktobra vēstule Nr. 7.3-23/98/2015-IP;6. Biedrības “Zemnieku saeima” valdes priekšsēdētāja vietniekam lauksaimniekam **Jurim Cīrulim** par ilggadēju ieguldījumu saimnieciskajā un sabiedriskajā darbībā, kā arī demokrātiskas un tiesiskas valsts attīstībā (Zemkopības ministrijas 2015. gada 17. septembra vēstule Nr. 7.3/73/2015-IP);7. Latvijas Biomedicīnas pētījumu un studiju centra direktora padomniekam, Zinātniskās padomes loceklim bioloģijas doktoram profesoram **Elmāram Grēnam** par mūža ieguldījumu molekulārās bioloģijas attīstībā Latvijā (Izglītības un zinātnes ministrijas 2015. gada 29. septembra vēstule Nr. 01-05/4028);8. Valsts sociālās apdrošināšanas aģentūras Informācijas tehnoloģiju departamenta Informācijas sistēmu izstrādes daļas vadītājai **Inārai Cīmurei** par ieguldījumu Latvijas sociālās apdrošināšanas sistēmas darbībā un attīstībā (Labklājības ministrijas 2015. gada 21. septembra vēstule Nr. 23.1-1-06/57);9. Eiropas Savienības tiesas tiesnesim **Egilam Levitam** par nozīmīgu ieguldījumu Latvijas tieslietu sistēmas attīstībā, demokrātijas un tiesiskuma stiprināšanā, par īpaši nozīmīgiem zinātniskajiem sasniegumiem tieslietu nozarē (Tieslietu ministrijas 2015. gada 21. septembra vēstule Nr. 1-10/3364);10. biedrības “Latvijas Politiski represēto apvienība” priekšsēdētājam **Gunāram Resnajam** par nozīmīgu ieguldījumu latviešu tautas vēsturiskās atmiņas saglabāšanā un nacionālo vērtību stiprināšanā (Ministru prezidenta 2015. gada 1. oktobra vēstule Nr. 1.1.2/62).Ministru kabineta Atzinības rakstu A. Ritmanim Ģ. Jakovļevam, J. Rokpelnim pasniedz kultūras ministre Dace Melbārde, V. Melānei, I. Cīmurei – labklājības ministrs Uldis Augulis, K. Gruškevicai, E. Grēnam – izglītības un zinātnes ministre Mārīte Seile, M. Kozlovam, J. Šintam - finanšu ministrs Jānis Reirs, V. Stramkalei, V. Dzenim, J. Cīrulim – zemkopības ministrs Jānis Dūklavs, E. Levitam – tieslietu ministrs Dzintars Rasnačs; I. Juhansonei, G. Resnajam – Ministru prezidente Laimdota Straujuma. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Iesniedzējs:

Ministru prezidente Laimdota Straujuma

Vizē:

Valsts kancelejas direktors Mārtiņš Krieviņš

09.11.2015.

774

Irēna Pļaveniece

67082911; irena.plaveniece@mk.gov.lv